বিশ্ব পরিসংখ্যান দিবস
বিশ্ব পরিসংখ্যান দিবস হলো পরিসংখ্যান উদযাপনের একটি আন্তর্জাতিক দিবস। জাতিসংঘ-এর পরিসংখ্যান কমিশন সর্বপ্রথম এই দিনটির সূচনা করে। এটি সর্বপ্রথম ২০১০ সালের ২০ অক্টোবর পালিত হয়। প্রতি পাঁচ বছর অন্তর বিশ্ব পরিসংখ্যান দিবস পালন করা হয়। ২০১০ সালে বিশ্বের ১০৩টি দেশ জাতীয় পরিসংখ্যান দিবস পালন করে। এই দেশগুলির মধ্যে ৫১টি আফ্রিকান দেশ প্রতি বছর ১৮ নভেম্বর দিনটি যৌথভাবে আফ্রিকান পরিসংখ্যান দিবস হিসাবে উদযাপন করে। ভারতে ২৯ জুন প্রশান্ত চন্দ্র মহলানবীশ-এর জন্মদিনটি জাতীয় পরিসংখ্যান দিবস হিসাবে পালন করা হয়। প্রথম বিশ্ব পরিসংখ্যান দিবসে ২০:১০(২০.১০.২০১০) যুক্তরাজ্যের রয়্যাল স্ট্যাটিস্টিক্যাল সোসাইটি ‘গেটস্ট্যাটস্’ নামে পরিসংখ্যান বিষয়ের উপর সাক্ষরতা অভিযান চালু করে। পরের বিশ্ব পরিসংখ্যান দিবস ২০২৫ সালের ২০ অক্টোবর পালিত হবে।